### 13.    Orientering om ophævelse af strandbeskyttelseslinje ved havne i Kalundborg Kommune

**Åbent**

Sagsnr.: 326-2018-16303       J.nr.: 01.05.02           Dokumentnr.:
326-2019-342061

**Sagstype**

Orientering.

**Resume og sagens baggrund**

Kystdirektoratet gav i 2018 – i forbindelse med ændringer i
naturbeskyttelsesloven - mulighed for, at kommunerne kunne søge om at få
ophævet strandbeskyttelseslinjen på og ved bynære havne. Administrationen
indsendte ansøgninger for havnene på Sejerø, [adresse], [adresse] og [adresse]. Kystdirektoratet
har nu truffet afgørelse og udvalget orienteres om udfaldet.

Teknik- og Miljøudvalget blev orienteret om sagen på møde
den 7. juni 2018.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

I 2016 vedtog Folketinget aftalen
om ”[adresse] i bedre balance – Bedre rammer for kommuner, borgere og
virksomheder i hele landet”. Af aftalen fremgår, at naturbeskyttelseslovens
regler om strandbeskyttelseslinjen ændres, så kommunerne får mulighed for at
søge miljø- og fødevareministeren om at få strandbeskyttelseslinjen ophævet på
havne og på arealer mellem by og havn.

Kystdirektoratet gav i foråret 2018 kommunerne mulighed for
at søge om at få ophævet strandbeskyttelseslinjen på de nævnte arealer.
Administrationen indsendte ansøgninger for havnene på Sejerø, [adresse], [adresse]
og [adresse]. Kystdirektoratet har d. 11. december 2019 meddelt afgørelse på
kommunens ansøgning.

*Kystdirektoratets afgørelse*

Kystdirektoratets afgørelse er vedlagt som bilag.

[adresse]:

Kystdirektoratet har imødekommet ansøgningen om at ophæve
strandbeskyttelseslinjen på de bynære havnearealer.

[adresse]:

Kystdirektoratet har delvist imødekommet kommunens ansøgning
og ophævet strandbeskyttelseslinjen på de befæstede havnearealer samt på
arealer, der ikke er omfattet af fredning, naturbeskyttelseslovens §3 eller
ligger indenfor Natura 2000-området.

[adresse]:

Kystdirektoratet har delvist imødekommet kommunens ansøgning
og ophævet strandbeskyttelseslinjen på bynære havnearealer, der ikke er
beskyttede efter naturbeskyttelseslovens § 3.

Røsnæs Havn: Kystdirektoratet har vurderet, at havnen ikke
ligger tilstrækkeligt bynært til, at strandbeskyttelseslinjen kan ophæves.
Havnens befæstede arealer samt arealerne mellem havnen og de eksisterende
boliger er derfor fortsat omfattet af strandbeskyttelseslinjen.

*Om strandbeskyttelseslinjen og betydning af afgørelsen*

[adresse] formål er at sikre en generel
friholdelse af kystområderne imod indgreb, der ændrer den nuværende tilstand og
anvendelse. Hermed varetages en række hensyn: landskabelige, biologiske og
rekreative. Indholdet af bestemmelsen er et generelt forbud mod at foretage
ændringer i tilstanden af kyststrækninger. Dette indebærer, at der ikke må
placeres bebyggelse, foretages ændringer i terrænet, beplantning o. lign. samt
hegning. Endvidere må der ikke foretages udstykning, matrikulering eller
arealoverførsel, hvorved der fastsættes skel.

Kystdirektoratet administrerer i praksis
strandbeskyttelseslinjen meget restriktivt og sagsbehandlingstiden kan være
meget lang.

Dér hvor Kystdirektoratet har ophævet strandbeskyttelseslinjen,
kan fremtidige projekter behandles af kommunen uden først at skulle opnå
dispensation fra strandbeskyttelseslinjen hos Kystdirektoratet.

*Offentliggørelse*

Kystdirektoratet oplyser i sin afgørelse, at kommunen skal
offentliggøre afgørelsen, og anbefaler, at kommunen orienterer de berørte
grundejere. I forlængelse heraf er Kystdirektoratets afgørelse offentliggjort
på kommunens hjemmeside den 3. januar 2020, og de berørte grundejere er blevet
orienterede pr. brev.

**Økonomiske konsekvenser**

Ingen.

**Bilag**

|  |  |
| --- | --- |
| Bilag - Kystdirektoratets afgørelse 19.12.2019, ophævelse af strandbeskyttelseslinjer | 326-2019-347831 |